open-index/open-wikipedia-markdown huggingface dataset:
Chalon-sur-Saône

**Chalon-sur-Saône** je francúzske mesto v departemente Saône-et-Loire, región Burgundsko-Franche-Comté. Zároveň je najväčším mestom tohto departementu.

## Geografia
Chalon-sur-Saône sa nachádza v južnej časti regiónu. Leží na rieke Saôna a je jedným z najvýznamnejších prístavov na tejto rieke.

## Pamiatky
* **Katedrála sv. Vincenta** – najvýznamnejšia pamiatka Chalonu sa nachádza v centre mesta na Place de Saint-Vincent
* most Saint-Laurent

## Osobnosti mesta
*Dominique Vivant Denon (* 1747 – † 1825), maliar a grafik
* Joseph Nicéphore Niépce (* 1765 – † 1833), vynálezca, tvorca najstaršej zachovanej fotografie
* Benjamin Baillaud (* 1848 – † 1934), astronóm
*Rachida Datiová (* 1965), politička

## Partnerské mestá
*  Næstved, Dánsko
*  Novara, Taliansko
*  Solingen, Nemecko
*  St. Helens, Veľká Británia

## Iné projekty

## Externé odkazy
Oficiálna stránka

## Zdroj

Kategória:Mestá v regióne Burgundsko-Franche-Comté
Kategória:Obce v departemente Saône-et-Loire
Kategória:Sídla na Saône
France antarctique

náhľad|Francúzska mapa z roku 1555
**France antarctique** je názov pre zmarený pokus Francúzska o kolonizáciu Južnej Ameriky. Volala sa tak prvá francúzska osada založená na juhoamerickom kontinente v blízkosti dnešného Rio de Janeira.

Od roku 1493 bol Nový svet rozdelený pápežskou bulou medzi Španielsko a Portugalsko (neskôr to ešte potvrdila zmluva z Tordesillas). Už roku 1500 objavil Brazíliu pre portugalskú korunu  Pedro Álvares Cabral. Flotila pod jeho velením pristála v dnešnom Porto Seguro (štát Bahia), ale takmer 50 rokov nato bola Brazília stále neprebádaná.

Francúzsky kráľ Henrich II. inicioval roku 1555 misiu, ktorú *"si neprajeme špecifikovať ani vyhlásiť"*. Venoval na ňu 10 000 libier a poveril viceadmirála Nicolasa de Villegagnona jej prevedením. Ten vyplával 14. augusta 1555 s dvoma loďami. Na ich palubách bolo 600 vojakov a hugenoti, ktorí sa mali stáť budúcimi osadníkmi. S výpravou cestoval aj románopisec a bádateľ André Thevet, ktorý o ceste napísal roku 1557 knihu (ktorá zrejme dala udalosti názov: *„Les Singularités de la France antarctique“*). Flotila pristála 15. novembra 1555 pri ostrovčekoch v zátoke Guanabara pri dnešnom Rio de Janeiro. Francúzski osadníci tam zbudovali pevnosť Forte Coligny (podľa admirála Gasparda de Coligny). Na pevnine založili obec Henriville.  

Misia spočiatku nevzbudila pozornosť a Portugalci jej nijak nebránili. Preto Nicolas Durand de Villegaignon zorganizoval roku 1556 príjazd ďalších troch lodí s kalvinistami zo Ženevy a postavenie si upevnil zmluvou s miestnymi indiánmi, ktorí bojovali proti Portugalcom. Preto dostal generálny guvernér Brazílie Mem de Sá roku 1560 rozkaz Francúzov vytlačiť. Zaútočil teda s flotilou 26 vojnových lodí a 2 000 vojakmi na Forte Coligny a počas 3 dní pevnosť zničil. Obrancov však neporazil. Tí sa s pomocou indiánov dostali na pevninu, kde ďalej pracovali. 

Portugalci sa chystali na nový úder, ktorého organizácie sa ujal Estácio de Sá, synovec guvernéra. V rámci príprav založil 1. marca 1565 mesto Rio de Janeiro a následujúce dva roky na Francúzov neustále dorážal. Konečného víťazstva nad nimi dosiahol až 20. januára 1567, kedy boli francúzske sily vytlačené z Brazílie. Celá francúzska misia teda trvala 12 rokov.

Francúzi sa o niečo podobné pokúsili ešte medzi rokmi 1612 až 1615 v oblasti dnešného štátu Maranhão na severe Brazílie. Jediná úspešná kolonizácia v Južnej Amerike sa Francúzom podarila v Guayane.

Oba francúzske pokusy uchytiť sa na území Brazílie primäli Portugalsko k zvýšeniu úsilia o jej kolonizáciu.

## Zdroj

Kategória:Kolonializmus
Kategória:Dejiny Brazílie
Kategória:Francúzske kráľovstvo v novoveku
Kategória:Francúzske kolónie
Solingen

**Solingen** je nemecké veľkomesto v spolkovej krajine Severné Porýnie-Vestfálsko vo vládnom obvode Düsseldorf, ktoré je známe svojou výrobou nožov a nožníc. Solingen je jediné mesto na svete, ktoré si svoje meno značkoprávne chráni právnym nariadením (kvôli nožom Solingen).

## Dejiny
Centrum Solingenu bolo počas druhej svetovej vojny kompletne zničené.

## Osobnosti mesta
* Johannes Clauberg (* 1622 – † 1665), filozof
* Johann Wilhelm Meigen (* 1764 – † 1845), entomológ

## Partnerské mestá

## Referencie

## Iné projekty

## Zdroj

Kategória:Mestá v Severnom Porýní-Vestfálsku
Kategória:Hanza
Koblenz

**Koblenz** je nemecké mesto ležiace na sútoku Rýna a Mosely. Po mestách Mainz a Ludwigshafen am Rhein je Koblenz tretie najväčšie mesto spolkovej krajiny Porýnie-Falcko. V súčasnosti tu žije viac než 106 000 obyvateľov.

Koblenz je historické mesto s turisticky navštevovanými miestami ako sú stredoveké kostoly sv. Floriána a Panny Márie, pevnosť Ehrenbreitstein a rekonštruované historické domy.

## Dejiny
V roku 55 pred Kr. postavili rímske vojská vedené Ceasarom dôležitý most cez rieku Rýn medzi dnešnými mestami Koblenz a Andernach. Mesto Koblenz vzniklo v roku 8 pred Kr., keď rímsky veliteľ Drusus založil vojenský tábor. V roku 49 postavili Rimania veľký most, ktorého zvyšku sú viditeľné aj dnes. 

Po páde Západorímskej ríše bolo mesto dobyté Frankmi a stalo sa sídelným mestom. Po rozdelení ríše Karola Veľkého bolo mesto pod vládou jeho syna Ľudovíta I. V roku 837 bolo mesto pod vládou Karola II. Po podpise Verdunskej zmluvy bolo mesto súčasťou Lotrinska, ktorému vládol Lotar I.

V 13. storočí mesto prosperovalo ale neskôr rozvoj mesta so začiatkom Tridsaťročnej vojny upadol. V roku 1688 mesto obliehali Francúzi a bombardovali staré mesto. V roku 1794 mesto obsadili francúzski revolucionári a po podpise zmluvy v Lunéville (1801) sa Koblenz stal hlavným mestom novovzniknutého francúzskeho departementu Rhin-et-Moselle. V 1814 mesto okupovali Rusi. Po Viedenskom kongrese mesto pripadlo Prusku.

Po prvej svetovej vojne územie okupovali Francúzi. Počas druhej svetovej vojny bolo mesto ťažko bombardované a neskôr znovu vybudované. Medzi rokmi 1947 a 1950 bolo administratívnym centrom Porýnia-Falcka.

## Inštitúcie
V meste od roku 1952 sídli Spolkový archív.

## Osobnosti mesta
* Clemens Wenzel Lothar Metternich (* 1773 - † 1859), rakúsky šľachtic, politik a diplomat
* Thomas Anders (* 1963), spevák, skladateľ a producent, bývalý člen skupiny Modern Talking
* Valéry Giscard d’Estaing, bývalý prezident Francúzska

## Partnerské mestá
*  Austin, Texas, USA
*  Haringey, Veľká Británia
*  Maastricht, Holandsko
*  Nevers, Francúzsko
*  Norwich, Veľká Británia
*  Novara, Taliansko
*  Petach Tikva (פֶּתַח תִּקְוָה), Izrael
*  Varaždin, Chorvátsko

## Referencie

## Iné projekty

## Zdroj


Kategória:Mestá v Porýní-Falcku
Kategória:Sídla na Mosele
Kategória:Sídla na Rýne
Saigonské zmluvy

**Saigonské zmluvy** sú zmluvy medzi Francúzskom a Vietnamom z 19. storočia, na základe ktorých bolo potvrdené ďalšie francúzske prenikanie do Vietnamu.

## 1. saigonská zmluva
Počas vlády vietnamského kráľa Tu-duca v rokoch 1848-1883 boli v krajine prenasledovaný kresťanskí misionári, čo bola zámienka pre Francúzsko, ktoré sa začalo vojensky miešať na ich obranu. Francúzi obsadili Đà Nẵng v roku 1858 a následne aj Saigon.

V roku 1862 (5. júna) bol nútený kráľ Tu-duc podpísať tzv. prvú saigonskú zmluvu, v ktorej sa zaviazal prenechať Francúzsku tri juhovietnamské provincie Kočinčíny, ďalej zaručil nedotknuteľnosť misionárov v krajine a výplatu kompenzácie.

## 2. saigonská zmluva
Ďalšia francúzska aktivita na území Vietnamu prebehla až po prusko-francúzskej vojne. Roku 1873 previedli Francúzi ďalšiu expedíciu vo Vietname a v roku 1874 (15. marca) bol kráľ Tu-duc okolnosťami donútený signovať tzv. druhú saigonskú zmluvu, známu aj ako *Philastrova zmluva*, podľa francúzskeho diplomata Paula Philastreho. Jej obsahom bolo podriadenie vietnamskej zahraničnej politiky Francúzsku a uznanie záberu Kočinčíny. Francúzsko navyše získalo právo exteritoriality a slobodnej plavby po Červenej rieke.

V roku 1882 prvý civilný guvernér Kočinčíny Le Myre de Vilers považoval 2. saigonskú zmluvu za nenaplnenú, čo následne viedlo k okupácii Hanoja (27. apríla 1882).

## Zdroj
* 
* 

Kategória:Medzinárodné zmluvy
Kategória:Dejiny Francúzska
Kategória:Dejiny Vietnamu
Kategória:Francúzske kolónie
Nevers

**Nevers** [] je francúzske mesto v departemente Nièvre, región Burgundsko-Franche-Comté.

Žije tu cca 37 000 obyvateľov.

## Geografia
Nevers leží na sútoku riek Loira a Nièvre, asi  južne od Paríža.
Obec má rozlohu . Najvyšší bod je položený  a najnižší bod 

## Obyvateľstvo

Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Osobnosti mesta
*Sébastien de Chaunac (* 1977), tenista

## Partnerské mestá

## Iné projekty

## Externé odkazy
Oficiálna stránka

## Referencie



## Pozri aj

*Zoznam obcí departementu Nièvre

Kategória:Mestá v regióne Burgundsko-Franche-Comté
Kategória:Obce v departemente Nièvre
Charleville-Mézières

**Charleville-Mézières** je francúzske mesto v departemente Ardennes a región Grand Est.

## Poloha
Mesto má rozlohu . Najvyšší bod je položený  a najnižší bod 

## Obyvateľstvo
Počet obyvateľov je 49 975 obyvateľov (2009).

Nasledujúci graf zobrazuje vývoj počtu obyvateľov v obci.

## Osobnosti mesta
* Arthur Rimbaud (* 1854 – † 1891), básnik

## Partnerské mestá
*  Dülmen, Severné Porýnie-Vestfálsko, Nemecko
*  Euskirchen, Severné Porýnie-Vestfálsko, Nemecko
*  Iida, Japonsko
*  Mantova, Taliansko
*  Nevers, Francúzsko
*  Nordhausen, Durínsko, Nemecko

## Referencie



## Iné projekty

## Pozri aj

*Zoznam obcí departementu Ardennes

## Externé odkazy
Oficiálna stránka 

## Zdroj

Kategória:Mestá v regióne Grand Est
Kategória:Obce v departemente Ardennes
Kategória:Sídla na Máse
Moa

**Moa** môže byť:
*v biológii:
**rad moatvaré
**slovenský názov rodov z radu moatvaré
*v šachu: druh šachovej figúry, pozri moa (šach)
Louisiana (francúzska kolónia)

**Louisiana** () bola územne-správna súčasť francúzskej kolónie Nové Francúzsko. Toto územie, ktoré bolo pod správou Francúzov po väčšinu 17. a 18. storočia, nieslo svoje pomenovanie po francúzskom kráľovi Ľudovítovi XIV. Prvýkrát toto pomenovanie použil francúzsky objaviteľ René-Robert Cavelier de La Salle.

Zaberala väčšinu hydrogeografického povodia najväčšej severoamerickej rieky Mississippi. Približné geografické vymedzenie Louisiany je: na severe Veľké jazerá, na juhu Mexický záliv, na západe Skalnaté vrchy a na východe Apalačské vrchy. Louisiana bola rozdelená do dvoch regiónov *Dolná Louisiana* a *Horná Louisiana*, prírodné hranice medzi týmito správnymi jednotkami boli rieka Arkansas. Jeden z dnešných štátov USA – Louisiana nesie svoje meno po tomto historickom regióne, ale rozlohou zaujíma len malú časť pôvodnej Louisiany ovládanej Francúzmi.

Louisiana sa rozvíjala veľmi pomaly kvôli nedostatku financií a ľudských zdrojov a zároveň aj kvôli veľkým vzdialenostiam. Prehra Francúzska v Sedemročnej vojne (jej časť odohrávajúca sa na severoamerickom kontinente je známa ako Francúzska a indiánska vojna) ukončenej Parížskou zmluvou v roku 1763 znamenala pre Francúzov stratu kontroly nad Louisianou. Parížska zmluva (mimo iné) prikazovala predať územie východne od rieky Mississippi do rúk Spojeného kráľovstva, na západ od rieky bolo územie pridelené Španielsku, ktoré novo nadobudnuté územie začlenilo do svojho vicekráľovstva Nové Španielsko. Francúzsko obnovilo svoju zvrchovanosť nad západnou časťou Louisiany v roku 1800, v roku 1803 ju však Napoleon Bonaparte predal USA, čím definitívne skončila francúzska nadvláda nad Louisianou.

Najsevernejšiu časť Louisiany prenechalo USA v roku 1818 Spojenému kráľovstvu. Toto územie sa nachádzalo nad 49. rovnobežkou severnej šírky a dnes je súčasťou kanadských provincií Alberta a Saskatchewan. Na území dnešných USA sa Louisiana rozkladala cez celé štáty Iowa, Missouri, Arkansas, Oklahoma, Kansas, Nebraska, Južná Dakota a na častiach štátov Montana, Severná Dakota, Minnesota, Louisiana, Texas, Nové Mexiko, Colorado a Wyoming.

## Historické míľniky
* 1673 : Louis Jolliet a Jacques Marquette začínajú preskúmavať tok rieky Mississippi
* 1682 : René-Robert Cavelier de La Salle doplával po prúdu rieky až k ústiu Mississippi.
* 1699 : Pierre Le Moyne d'Iberville preskúmava brehy rieky.
* 1701 : Antoine de la Mothe Cadillac zakladá mesto Detroit.
* 1717 : oficiálny začiatok obchodovania s otrokmi v Louisiane
* 1718 : založenie New Orleans.
* 1723 : New Orleans sa stáva oficiálnym hlavným mestom francúzskej kolónie Louisiana
* 1763 : Parížska zmluva, Francúzsko stráca Louisianu
* 1764 : založenie mesta St. Louis
* 1779 : založenie mesta Chicago
* 1800 : Francúzsko preberá správu západnej časti Louisiany späť od Španielska
* 1803 : Napoleon Bonaparte predáva Louisianu Spojeným štátom

## Zdroj

Kategória:Francúzske kolónie
Kategória:Historické územia v USA
Kategória:Louisiana
Operácia Kryptonite

**Operácia Kryptonite** prebiehala v prvej polovici februára 2007 a bola súčasťou operácie Achilles. Participovali na nej britské, holandské a afganské vojská. Cieľom operácie bolo zabezpečiť priehradu Kadžaki, ktorá mala byť v rámci obnovy krajiny opäť spustená. V okolí priehrady došlo len k sporadickej streľbe, no mesto Musa Qala bolo dobyté až po desiatich dňoch.

## Boj
Koaličné a afganské vojská spustili útok cez víkend 10. a 11. februára 2007. Pred pozemným útokom došlo len k obmedzeným náletom aby sa predišlo poškodeniu priehrady. Priehrada mala veľký význam pre obe bojujúce strany ako aj pre civilistov, čo bol zrejme hlavný dôvod prečo ju Taliban pri ústupe nezničil. Pri postupe k priehrade sa koaličné vojská dostali pod paľbu z ľahkých zbraní, no aj napriek nepriateľskej presile boli schopné prinútiť Taliban k ústupu. V pondelok skoro ráno došlo k leteckému útoku na pozície Talibanu medzi mestom Musa Qala a priehradou. Pri útoku bol zabitý významný talibanský veliteľ Mullah Manan. Následne už povstalci neboli schopní efektívne čeliť koaličným vojskám a ich činnosť sa sústredila na bezpečný presun z oblasti. Podľa hovorcu NATO plukovníka Toma Collinsa používal Taliban pri ústupe civilistov ako ľudské štíty.

## Následky
Taliban súce nepristúpil k zničeniu priehrady, no bolo poškodených niekoľko kľúčových komponentov priehrady. To predĺžilo čas potrebný na znovuuvedenie priehrady do prevádzky, čo bolo pre NATO kľúčové pre získanie podpory civilného obyvateľstva. Koaličné vojská neutrpeli žiadne straty a nepodarilo sa zistiť ani presné počty zabitých či zranených povstalcov. Niekoľko bojovníkov Talibanu padlo do zajatia. Podľa vyhlásení NATO nebol v boji zabitý žiaden civilista, a to aj napriek používania živých štítov. Toto tvrdenie ale odmietajú miestni predstavitelia.

## Referencie
* 
* 

Kategória:Bitky v Afganistane
Kategória:Vojna v Afganistane (2001 – súčasnosť)
Kategória:Bitky v 2007
Orol maorský

**Orol maorský** (lat. *Hieraaetus moorei*, *Harpagornis moorei*, *Harpagornis assimilis*) bol obrovský orol, ktorý kedysi žil na Južnom ostrove Nového Zélandu. Bol najväčším orlom aký kedy existoval a vrcholový predátor. 

## Opis
Vyznačoval sa silnými pazúrmi dlhými 7 cm. Mal úzku a dlhú lebku (15 cm). Vážil 10 až 15 kg a bol dlhý 1,1 m. Mal relatívne krátke krídla merajúce približne 2,6, čo naznačuje, že to bol skôr lesný vták. Jeho korisť sa skladala prevažne z gigantických nelietavých vtákov, ktorí sa neboli schopní ubrániť pred silou a rýchlosťou týchto orlov.

## Vyhynutie
Orol maorský vyhynul okolo roku 1400, hoci niektorí argumentujú, že bol videný v devätnástom storočí. Pravdepodobnou príčinou zániku bolo vyhubenie veľkých nelietavých vtákov (moa), jeho hlavný zdroj potravy. V súčasnosti je najbližší príbuzný orla  maorského orol malý (*Hieraaetus pennatus*) a nie orol klinochvostý (*Aquila audax*) ako sa kedysi predpokladalo.

## Referencie

## Iné projekty

## Zdroj
* 
*

Kategória:Vymreté vtáky
Kategória:Jastrabovité
Châteauroux

**Châteauroux** je francúzske hlavné mesto departementu Indre v regióne Centre-Val de Loire. Má cca 46 000 obyvateľov (2009), tí sa nazývajú *Castelroussines*. 

V rokoch 1951 až 1967 v meste sídlilo vedenie NATO.

## Poloha
Obec má rozlohu . Najvyšší bod je položený  a najnižší bod 
Severne od Châteauroux sa nachádza letisko v Déols, ktoré však slúži výhradne nákladnej preprave.

## Obyvateľstvo

Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Osobnosti mesta
* Gérard Depardieu (* 1948), herec

## Partnerské mestá
*  Bittou, Burkina Faso
*  Gütersloh, Nemecko
*  Olsztyn, Poľsko

## Iné projekty

## Externé odkazy
* Oficiálna stránka 

## Referencie



## Pozri aj

*Zoznam obcí departementu Indre

Kategória:Mestá v regióne Centre-Val de Loire
Kategória:Obce v departemente Indre
Cholet

**Cholet** je francúzske mesto v departemente Maine-et-Loire, región Pays-de-la-Loire. Má 54 371 obyvateľov (31. 12. 2006).

## Dejiny a ekonomika
K rozvoji mesta v ranom novoveku prispel miestny tradičný textilný priemysel, ktorý pomohol aj pri porevolučnej rekonštrukcii a odstraňovaní škôd spôsobených vojnou vo Vendée (bitka pri Cholet).

Mechanizácia výroby, ktorá sa začala výrazne prejavovať od konca 19. storočia, donútila choletských obyvateľov k čiastočnému prechodu k obuvníctvu. Textilný priemysel potom začal úplne zanikať od polovice 20. storočia, pričom jeho miesto rýchle obsadzovali iné odvetvia (najmä firma Michelin). Súčasne s tým prišiel veľký nárast počtu obyvateľov, vďaka čomu značne vzrástol význam mesta a dnes je druhým najväčším výrobným centrom regiónu hneď po aglomerácii Nantes-Saint-Nazaire. Cholet napriek tomu trpí nedostatkom zamestnancov v terciálnej sfére a nedostatočne rozvinutou infraštruktúrou, hoci stavba diaľnice v súčasnosti sa snaží tento stav zlepšiť.

## Partnerské mestá
*  Araya, Libanon
*  Dénia, Španielsko
*  Dorohoï, Rumunsko
*  Oldenburg, Nemecko
*  Sao, Burkina Faso
*  Solihull, Veľká Británia

## Iné projekty

## Externé odkazy
Oficiálna stránka

## Zdroj

Kategória:Mestá v Pays-de-la-Loire
Kategória:Obce v departemente Maine-et-Loire
Richey James Edwards

**Richey James Edwards** (* 22. december 1967 – (pravdepodobne zosnulý asi 1. februára 1995, úradne vyhlásený za mŕtveho 23. novembra 2008) bol gitarista a textár britskej skupiny Manic Street Preachers.

## Kariéra
Richey bol pôvodne vodič skupiny, ale onedlho sa stal druhým gitaristom. No v  skutočnosti si s Manic Street Preachers veľa nezahral. Na koncerte hru na gitaru často len predstieral a väčšinu, resp. takmer všetky gitarové party na štúdiových nahrávkach nahral spevák James Dean Bradfield. Na druhej strane bol však spolu s Nickym Wireom textárom skupiny (viaceré jeho texty sa objavili aj na neskorších albumoch). V roku 1991 si počas rozhovoru pre NME vyrezal do ramena nápis 4 Real (for real - naozaj). Richey odohral posledný koncert 21. decembra 1994 v London Astoria. Na konci koncertu rozbila skupina svoje nástroje.

## Zmiznutie
1. februára 1995 mal spolu s Bradfieldom odletieť do USA kvôli promo. V ten deň sa odhlásil zo svojej hotelovej izby a zmizol nevedno kam. O pár dní neskôr sa jeho auto (Vauxhall Cavalier) našlo pri moste Severn. Keďže miesto bolo známe ako cieľ samovrahov, predpokladalo sa, že Richey na tomto mieste skoncoval so svojím životom. Jeho telo (ak svoj život naozaj ukončil) sa nikdy nenašlo, okrem toho viacerí ľudia tvrdili, že Richey nebol typ na samovraždu. V období krátko po zmiznutí ho viacráz identifikovali fanúšikovia z rôzličných miest, ale nikdy sa nič z toho nepotvrdilo.

23. novembra 2008 Richeyho Edwardsa po takmer 14 rokoch od zmiznutia oficiálne vyhlasili za mŕtveho. Rok nato vydali Manic Street Preachers album Journal for Plague Lovers, ktorý sa skladal výlučne z Edwardsových textov, ktoré zanechal pred svojím zmiznutím.

Kategória:Narodenia 22. decembra
Kategória:Narodenia v 1967
Kategória:Manic Street Preachers
Kategória:Waleskí rockoví gitaristi
Kategória:Waleskí textári piesní
I Ran (So Far Away)

„**I Ran (So Far Away)**“ (vydávaný tiež ako „**I Ran**“) je skladba anglickej New Romantic/New Wave skupiny A Flock of Seagulls. Bola vydaná z ich debutového albumu *[[A Flock of Seagulls (album)|A Flock of Seagulls]]* v roku 1982 a bol najúspešnejším singlom skupiny. Dosiahol 9. miesto v Spojených štátoch a 1. miesto v Austrálii. 

Singel bol podporený výrazným videoklipom, v ktorom členovia skupiny hrajú v izbe pokrytej hliníkovou fóliou a zrkadlami. Videoklip bol na MTV v lete v roku 1982 často hrávaný, čo pomohlo stať sa skladbe hitom.

## Pozície v rebríčkoch

## Referencie

Kategória:Piesne skupiny A Flock of Seagulls
Kategória:Single skupiny A Flock of Seagulls
Kategória:Piesne z 1982
Kategória:Single z 1982
Hyères

**Hyères** je francúzske mesto, ktoré sa nachádza v departemente Var, v regióne Provence-Alpes-Côte d’Azur. Leží pri ústí rieky Gapeau do Stredozemného mora.
Mesto Hyères je centrom vinohradníctva a záhradníctva a kúpeľným miestom. Nachádzajú sa tu parky a škôlky rastlín zo subtrópov. 

## Poloha
Mesto má rozlohu . Najvyšší bod je položený  a najnižší bod 

## Obyvateľstvo
Počet obyvateľov je  ().

Nasledujúci graf zobrazuje vývoj počtu obyvateľov.

## Referencie


## Pozri aj
*Zoznam obcí departementu Var

Kategória:Mestá v Provence-Alpes-Côte d’Azur
Kategória:Obce v departemente Var
Senegalskí strelci

[náhľad|Senegalský strelec vo [Francúzske Kongo|Francúzskom Kongu (1905)]]
**Senegalskí strelci** ( *Tirailleurs sénégalais*) boli jednotky pechoty Francúzskej koloniálnej armády, ktorej príslušníci boli regrútovaní hlavne vo Francúzskej Západnej Afrike. Boli sformovaný v roku 1857 a zúčastnili sa na francúzskej strane prvej aj druhej svetovej vojny. V druhej polovici 20. storočia postupne s procesom dekolonizácie zanikli.

## Iné projekty

## Zdroj

Kategória:Dejiny Francúzska
Kategória:Francúzske kolónie
Kategória:Dejiny Senegalu
Kategória:Vojsko vo Francúzsku
Meaux

**Meaux** je francúzske mesto v severovýchodnej časti metropolitnej oblasti Paríža  v departemente Seine-et-Marne a regióne Île-de-France. Leží 41,1 kilometra  od centra Paríža. Meaux je podprefektúra departementu Seine-et-Marne a sídlo arrondissementu Meaux. 

K 31. decembru 2006 malo mesto 48 466 obyvateľov. Spolu so šiestimi menšími priľahlými mestami tvorí urbanistickú oblasť s asi 68 000 obyvateľov (v roku 1999).

## Kultúra
Mesto je známe mnohými variantmi syra Brie a zvláštnym druhom horčice.

## Pamiatky
* Katedrála Saint-Étienne
* Galsko-rímske hradby

## Doprava
V Meaux je stanica prímestskej železnice a niektorých medzimestských železničných liniek.

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:50000
TimeAxis = orientation:vertical
AlignBars = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999

PlotData=
  color:barra width:20 align:left

  
  bar:1962 from:0 till: 22286
  bar:1968 from:0 till: 30214
  bar:1975 from:0 till: 42243
  bar:1982 from:0 till: 45005
  bar:1990 from:0 till: 48305
  bar:1999 from:0 till: 49421

PlotData=

  
  bar:1962 at: 22286 fontsize:S text: 22.286 shift:(-10,5)
  bar:1968 at: 30214 fontsize:S text: 30.214 shift:(-10,5)
  bar:1975 at: 42243 fontsize:S text: 42.243 shift:(-10,5)
  bar:1982 at: 45005 fontsize:S text: 45.005 shift:(-10,5)
  bar:1990 at: 48305 fontsize:S text: 48.305 shift:(-10,5)
  bar:1999 at: 49421 fontsize:S text: 49.421 shift:(-10,5)

TextData=
  fontsize:S pos:(20,20)
  text:"Zdroj: INSEE"


## Osobnosti  mesta
* Gilbert du Motier, markíz de La Fayette (* 1757 – † 1834), francúzsky dôstojník, veliteľ národnej gardy počas francúzskej revolúcie a generál amerických vojsk počas Americkej vojny za nezávislosť
* Ferdinand Frederick Henri Moissan (* 1852 – † 1907), chemik, nositeľ Nobelovej ceny
* Véronique Genestová (* 1957), herečka
## Partnerské mestá
*  Basildon, Veľká Británia
*  Heiligenhaus, Nemecko

## Iné projekty

## Externé odkazy
Oficiálna stránka

## Zdroj

Kategória:Mestá v Île-de-France
Kategória:Obce v departemente Hauts-de-Seine
Vyprážaný syr

náhľad|Vyprážaný syr s oblohou
náhľad|Suroviny na prípravu vyprážaného syru; zľava: syr, hladká múka, strúhanka a rozšľahané vajce
**Vyprážaný syr** () je obľúbené jedlo, ktoré sa pripravuje vyprážaním obaleného plátku syra typu eidam alebo ementál s hrúbkou cca 1,5 cm. Najčastejšie sa podáva so zemiakmi (hranolčekmi alebo varenými zemiakmi) so šalátom alebo červenou kapustou, a zvyčajne s tatárskou omáčkou alebo kečupom.

## Príprava
Vyprážaný syr sa pripravuje vyprážaním na panvici alebo vo fritéze, pred ktorým je plátok syra obalený v trojobale, podobne ako rezeň (hladká múka, mierne našľahané vajce a strúhanka). Vzhľadom na to, že syr pri vyprážaní mäkne a rozteká sa, je odporúčané obaľovací proces opakovať dvakrát alebo aj trikrát, čo zlepší pevnosť obalu a zabráni vytečeniu syra do fritézy alebo na panvicu.

## Iné projekty

Kategória:České jedlá
Kategória:Slovenské jedlá
Kategória:Syry
Peloneustes

**Peloneustes** je vyhynutý rod jurského morského plaza z čeľade Pliosauridae, žijúceho na území dnešného Anglicka (súvrstvie Oxford clay) asi pred 164 až 161 miliónmi rokov.

## Opis
Tento morský dravec dosahoval dĺžku len okolo 3 metrov, čím patril k najmenším známym zástupcom svojej čeľade. Rovnako ako jeho príbuzní vyznačoval sa krátkym krkom, pomerne veľkou a robustnou hlavou a prúdnicovitým tvarom tela. Bol schopný rozdrviť mohutnými čeľusťami pevné schránky amonitov a belemnitov, ktorí zrejme predstavovali jeho hlavný zdroj potravy. Na tento účel mal tiež prispôsobené zuby, ktorých bol menší počet a boli tupo zakončené. Druh P. philarchus bol popísaný v roku 1869.

## Iné projekty

## Zdroj
* 

Kategória:Pliosauridae
Villeurbanne

**Villeurbanne** je francúzske mesto v departemente Rhône v regióne Auvergne-Rhône-Alpes.

## Dejiny
Územie mesta bolo osídlené od 6. tisícročia pred Kr. V rímskom období tu bola poľnohospodárska oblasť zásobujúca mesto Lugdunum (Lyon), od toho názov *Ville* *Urbane* – (mestský statok, villa). Súčasťou Francúzskeho kráľovstva sa Villeurbanne stalo v roku 1349.
V 19. storočí sa v meste začal rozvíjať priemysel, najmä textilný, strojársky a chemický. Obrovský rozvoj prežilo Villeurbanne v prvej polovici 20. storočia, kedy počet obyvateľov vzrástol z 3 000 v roku 1928 na 82 000 v roku 1931.

## Univerzity
Sídli tu niekoľko univerzít, ktoré sú sústredené v kampuse La Dua:
* Institut National des Sciences Appliquées de Lyon (INSA de Lyon)
* Université Claude Bernard (Lyon I)
* CPE Lyon

## Osobnosti mesta
* Jean Chacornac (1823 – † 1873), astronóm
* Henri Cochet (* 1901 – † 1987), tenista
* Thierry Ascione (* 1981), tenista
* Laure Manaudouová (* 1986), bývalá plavkyňa

## Partnerské mestá
*  Abanilla, Španielsko, 1980
*  Altenburg, Nemecko, 1971
*  Apovyan, Arménsko, 1990
*  Bat Jam, Izrael, 1979
*  El Eulma, Alžírsko, 1990
*  Mahiľov, Bielorusko, 1978

## Iné projekty

## Externé odkazy
* Oficiálna stránka

## Zdroj
* 

Kategória:Mestá v regióne Auvergne-Rhône-Alpes
Kategória:Obce v departemente Rhône
Altenburg (mesto)

thumb|Altenburg
**Altenburg** je mesto v nemeckom Durínsku. Leží  od Lipska. Má asi 38 000 obyvateľov. 

Do roku 1920 to bola metropola Saska-Altenburgu, ktoré bolo jedným zo spolkových štátov Nemeckej ríše.

## Osobnosti mesta
* Margaréta Habsburská (* 1416- † 1486), saská kurfirstka, dcéra rakúskeho vojvodu Ernesta I. a Cimburgis Mazovskej

## Partnerské mestá
*  Offenburg, Nemecko
*  Olten, Švajčiarsko
*  Villeurbanne, Francúzsko, 1971
*  Zlín, Česko

## Iné projekty

## Externé odkazy
Oficiálna stránka

## Zdroj

Kategória:Mestá v Durínsku
Termálny prameň

[thumb|Termálny prameň na [Islande]]
**Termálny prameň** je druh prameňa, z ktorého vystupuje ohriata podzemná voda často obohatená o minerálne zložky. Teplota vyvierajúcej vody je oveľa vyššia než priemerná ročná teplota vzduchu v danej lokalite. Voda preniká puklinami v zemskej kôre do značných hĺbok, kde je vyhrievaná zemským teplom a vystupuje k povrchu, veľmi často popri zlomoch. Termálne pramene sa vyskytujú v oblastiach s vyšším teplotným tokom, často v oblastiach s aktívnym vulkanizmom.

Klasifikácia podzemných vôd podľa teploty nie je vo svete jednotná a z toho vyplýva aj nejednotnosť rôznych klasifikácií. V zahraničnej literatúre sa termálne pramene delia na horúce pramene (angl. hot spring), ktorých teplota je vyššia, než teplota ľudského tela (táto hranica nie je jednotná a pohybuje sa v rozmedzí 33 – 38 °C) a teplé pramene (angl. warm spring), ktorých teplota presahuje priemernú ročnú teplotu vzduchu v danej lokalite, ale nepresahuje teplotu ľudského tela.

Na Slovensku sú za termálne vody považované, tie ktoré majú v mieste výveru teplotu vyššiu ako 20 °C.

Teplota bežných termálnych vôd nedosahuje takú hodnotu, aby umožňovala premenu na paru, preto nedochádza ku vzniku gejzírov a ohriata voda iba voľne vyteká na povrch. Ohriata voda vytvára unikátne systémy, ktoré sa využívajú pre vykurovanie, či pre rekreáciu. Najznámejšie lokality pochádzajú z Islandu, kde sa ľudia často kúpu v horúcich jazerách i napriek studenej klíme okolia a teplá voda je využívaná i pre vykurovanie chodníkov či skleníkov alebo z USA (Yellowstonský národný park), z Kamčatky (Dolina gejzerov), z Čile (El Tatio).

Na Slovensku je zaregistrovaných 123 termálnych prameňov. Termálne pramene na Slovensku sa využívajú v kúpeľoch, termálnych kúpaliskách a akvaparkoch.

Termálne pramene sa využívajú tiež k liečbe rôznych ochorení, hlavne chorôb kože, na ktorú blahodarne pôsobí minerálne zloženie vody a nízky stupeň radiácie spôsobený rádiom. Pramene boli k liečbe využívané často už od pradávna. Antické kúpele  v starovekom Grécku či onsen v Japonsku boli mimoriadne obľúbené pre svoje relaxačné a ozdravujúce účinky. 

Termálne pramene nie sú viazané iba na suchozemské prostredie, ale vyskytujú sa i v podmorskom prostredí, kde sa nazývajú čierni fajčiari. Vplyvom poklesu teploty dochádza ku zrážaniu nasýtenej vody, minerálne zložky vytvárajú pevné telesá, ktorá tvoria rôzne komíny, terasy, či valy.

V termálnych prameňoch žijú termofily, ktoré potrebujú k prežitiu vysoké teploty. Spolu s minerálmi dodávajú termálnym prameňom špecifickú farbu.

## Referencie

## Externé odkazy
*Rozloženie minerálnych a termálnych prameňov na území Slovenska

Kategória:Vulkanológia
Kategória:Hydrogeológia
Colony Collapse Disorder

náhľad|Včela zbierajúca peľ
**Colony collapse disorder** (**CCD**) () je fenomén pri ktorom náhle mizne z včelej kolónie veľké množstvo (až všetky) jedincov, zväčša robotníc. To následne vedie k úhynu celej kolónie.

Včelárstvo má v poľnohospodárstve, výžive ľudí a ekonomike štátov nezastupiteľné miesto, pretože väčšina poľnohospodárskych plodín je opeľovaná včelami. CCD bol pôvodne pozorovaný len u včelích kolónií v Severnej Amerike, ale v poslednej dobe sa začína objavovať aj v Európe, a to v Poľsku, Španielsku, Švajčiarsku a Nemecku.

Príčiny tejto novej choroby včiel zatiaľ nie sú známe, uvažuje sa o možnosti, že úhyn včiel spôsobujú globálna zmena klímy, neznáme patogény, roztoče, pesticídy (napr. neonikotinoidy), nákazy, geneticky modifikované plodiny, elektromagnetické žiarenie mobilných sietí, alebo nedostatok imunity zo zložiek medu, ktorý je včelám odoberaný a nahradený fruktózou.

## Identifikácia
Jeden americký včelár popisuje tento syndróm takto: „Kontrast medzi normálnymi zdravými úľmi a úľmi postihnutými CCD je úplne zrejmý, keď sa pozriete... pretože zo zdravých úľov vylietajú stovky včiel každú minútu, ale úle s CCD vyzerajú mŕtve. Keď otvoríte úľ, neuvidíte žiadne mŕtve včely, bude tam veľa zdanlivo zdravých lariev, možno i matka, a smiešne málo robotníc.“

## Referencie

*

## Externé odkazy
* Deutsches Bienenmonitoring 
* ''Honey Bee Health and Colony Collapse Disorder''
* COLOSS.org (Prevention of honey bee colony losses) )
* Bee Informed Partnership  
* Bienengesundheit

Kategória:Choroby včiel
Kuchyňa (miestnosť)

thumb|moderná kuchyňa

**Kuchyňa** je miestnosť v byte určená na varenie a prípravu jedál.
V západnej kultúre sa v kuchyni typicky nachádza sporák, drez a umývadlo s teplou aj studenou tečúcou vodou, chladnička, a kuchynské skrinky, ktoré slúžia ako úložisko pre riad, príbor a rôzne iné kuchynské nástroje. Veľa domácností je v dnešnej dobe vybavených mikrovlnnou rúrou, či umývačkou riadu ako aj inými elektronickými zariadeniami uľahčujúcimi prácu v kuchyni. Okrem varenia a prípravy jedál môže kuchyňa slúžiť aj na samotnú konzumáciu jedál, či ako spoločenská miestnosť.

## Iné projekty

Kategória:Kuchyňa
Kategória:Miestnosti
Kategória:Reštaurácie
Sharp Dressed Man

„**Sharp Dressed Man**“ je skladba americkej rockovej skupiny ZZ Top z ich albumu *[[Eliminator]]* vydaného v roku 1983. Skladba bola produkovaná manažérom skupiny Billom Hamom a nahrávaná a mixovaná v Terry Manning.

V roku 2007 na VH1 Rock Honors skupina Nickelback zahrala coververziu skladby na počesť skupiny.

## Pozície v rebríčkoch

## Zostava
*Billy Gibbons - spev, sólová gitara, rytmická gitara
*Dusty Hill - basová gitara, sprievodný spev
*Frank Beard - bicie

Kategória:Single z 1983
Kategória:Piesne z 1983
Kategória:Single skupiny ZZ Top
Kategória:Piesne skupiny ZZ Top
Naberačka

[right|260px|thumb|Naberačka zo [striebro|Sterling striebra (na 5cm štvorcoch)]]
[right|260px|thumb|[Hliník|Hliníková naberačka (na 5cm štvorcoch)]]
[right|260px|thumb|[Melamín|Melamínová naberačka (na 5cm štvorcoch))]]
[right|260px|thumb| Naberačka z [oceľ|Nehrdzavejúcej ocele (na 5cm štvorcoch)]]
**Naberačka** (nárečovo *žufaňa* alebo *žufana*, hovorovo *varecha*) je typ lyžice určenej na servírovanie polievok, omáčok, či iných tekutých jedál. Typicky sa naberačka skladá z dlhej rúčky na ktorej konci sa nachádza malá hlboká miska v takom uhle k rúčke, aby bolo možné nabratú tekutinu premiestniť z jednej nádoby do druhej. Naberačky sa väčšinou vyrábajú (rovnako ako iné kuchynské nástroje) zo zliatin nehrdzavejúcej ocele, hliníku, striebra, plastu, melamínovej živice, dreva, bambusu a iných materiálov. Veľkosť sa líši v závislosti od použitia.

## Iné projekty

Kategória:Kuchynské nástroje
A Flock of Seagulls

**A Flock of Seagulls** (tiež známa ako *Flock of Seagulls*) je britská rocková skupina, ktorá patrila do prúdu New Romantic. Skupinu pôvodne tvorili bratia Michael "Mike" Score (klávesy, spev) a Alister "Ali" James Score (bicie) spolu s Frankom Maudsleyom (basová gitara) a Paulom Reynoldsom (gitara).

Skupina mala niekoľko hitových singlov vrátane medzinárodných „I Ran (So Far Away)“, „Wishing (If I Had a Photograph of You)“ a „The More You Live, the More You Love“ a stala sa populárnou v roku 1980 vďaka ich MTV video k piesni „I Ran (So Far Away)“.

## Členovia
**Originálna zostava (1979–1984)**
* Frank Maudsley – basová gitara
* Paul Reynolds – gitara
* Alister "Ali" James Score – bicie
* Michael "Mike" Score – klávesy, spev

## Diskografia
### Štúdiové albumy
* (1982) – *[[A Flock of Seagulls (album)|A Flock of Seagulls]]*
* (1983) – *[[Listen]]*
* (1984) – *[[The Story of a Young Heart]]*
* (1985) – *[[Dream Come True]]*
* (1995) – *[[The Light at the End of the World]]*

### Single

## Ocenenia
Skladba „D.N.A.“ z albumu *[[A Flock of Seagulls (album)|A Flock of Seagulls]]* vyhrala v roku 1983 Cenu Grammy za najlepší inštrumentálny rockový výkon.

## Referencie

## Externé odkazy
* 

Kategória:Synthpopové hudobné skupiny
Kategória:Britské rockové hudobné skupiny
Kategória:Držitelia ceny Grammy
Kategória:Post-punkové hudobné skupiny
Kategória:Alternatívnorockové hudobné skupiny
Kategória:Hudobné skupiny z 1979
Holandská jazyková únia

**Holandská jazyková únia** () bola založená v roku 1980 Holandskou a Flámskou (Belgickou) vládou s cieľom sledovať spoločné záujmy na poli kodifikovaného holandského jazyka, vzdelávaní v holandskom jazyku a holandskej jazykovej kultúry. Od 12. januára 2005 je Surinam tretím členom tejto únie.

Kategória:Holandčina
Koňušivka

**Koňušivka** () je dedina na Ukrajine v Lypoveckom rajóne Vinnyckej oblasti. Prvá písomná zmienka je z roku 1584. Žije tu 57 obyvateľov.

## Externé odkazy
* Najvyššia Rada Ukrajiny 

Kategória:Dediny v Lypoveckom rajóne
Volarský potok

**Volarský potok** je ľavostranný prítok Teplej Vltavy v&nbsp;okrese Prachatice v&nbsp;Juhočeskom kraji. Dĺžka toku je  10,5&nbsp;km. Plocha povodia meria 33,1&nbsp;km².

## Priebeh toku
Potok pramení približne 3&nbsp;km severozápadne od Volarov na severovýchodnom úbočí Jedlovej (1088 m) v&nbsp;nadmorskej výške cca 1000&nbsp;m. Na hornom toku tečie juhovýchodným smerom, preteká  mestom Volary, podľa  ktorého je tento potok pomenovaný.  V predošlých časoch bol jeho tok využívaný ako kanalizácia, preto sa občas nazýva hanlivo „smradlák“. V&nbsp;súčasnej dobe je zrevitalizovaný a tečie pod mestom. Pod zem sa stráca pri&nbsp;reštaurácii „U potůčku“ a na povrch vyteká až za autobusovou stanicou. Potok preteká tiež Volarskou čističkou, ktorá tu bola vybudovaná v&nbsp;roku 1995. Potom sa odkláňa od Volarov k&nbsp;osade Mlýny, pod ktorou je tiež v potrubí. Potom už iba meandruje po&nbsp;lúkach smerom k&nbsp;Teplej Vltave, do ktorej sa vlieva z&nbsp;ľavej strany v&nbsp;nadmorskej výške 736&nbsp;m.

### Väčšie prítoky
Potok má sedem prítokov dlhších než 1&nbsp;km, z&nbsp;toho 5 ľavostranných a 2 pravostranné, ale iba dva sú pomenované. Mlýnský potok dlhý temer 4&nbsp;km, pritekajúci zľava a Luční potok ktorého dĺžka je niečo málo cez 3&nbsp;km, ktorý priteká z&nbsp;pravej strany. Ostatné sú iba väčšie prírodné struhy. Inak má potok mnoho prítokov v&nbsp;podobe lesných kanálikov a priesakov.

## Vodný režim
Priemerný prietok v&nbsp;ústí činí 0,37&nbsp;m³/s.

### Povodeň v roku 2009
Neskoro večer 25. júna 2009 o 22:45 hodín sa potok vo Volaroch vylial zo svojho koryta. Zapríčinili to prívalové dažde a výdatné zrážky, ktoré začali už 22. júna. Za tieto dni v meste napršalo 89 l/m². Intenzita zrážok dosiahla hodnoty 145,8 mm/h.

## Referencie


## Externé odkazy
* HEIS VÚV T.G.M.

## Zdroj

Kategória:Povodie Vltavy
MiniDisc

náhľad|vpravo|Zariadenie Sony MZ1 Minidisc.
**MiniDisc**, skrátene **MD**, je záznamové zariadenie založené na princípe magnetooptického disku, pôvodne plánované firmou Sony na záznam 74 minút digitálneho audiozáznamu.

Na záznam sa používa stratová kompresia (podobne ako MP3) s názvom ATRAC (Adaptive TRansform Acoustic Coding).

## Vlastnosti
Minidisky získali značnú popularitu prevažne v Japonsku, pretože sa prehrávače začínali vždy predávať na Japonskom trhu a potom sa šírili do ostatných štátov. Tiež sa tu predávali originálne (lisované) tituly, ktoré boli v iných krajinách skôr vzácnosťou. Minidiskové rekordéry sa hojne využívali v rádiách a nahrávacích štúdiách. Výhodou minidisku bola  odolnosť média, kompaktnosť prenosných rekordérov, ktoré boli veľkosťou rovnaké ako klasický walkman. Veľkou výhodou bola aj ich dlhá výdrž na batérie, čo bolo vhodné hlavne pre natáčanie reportáží. Nevýhodou však bola nemožnosť skopírovať obsah disku do počítača digitálnou cestou. Jedinou možnosťou bolo zapnúť nahrávanie na počítači a celý obsah nahrať v reálnom čase. Väčšina prehrávačov navyše obsahovala ochranu proti kopírovaniu, ktorá znemožňovala digitálne skopírovať obsah disku. Síce sa neskôr objavilo niekoľko typov zariadení, ktoré túto ochranu dokázali obísť, ale kvôli tlaku zo strany Sony čoskoro zmizli z trhu.

Digitálne kopírovanie je samozrejme možné, a to buď z MD na MD pomocou optického kábla, alebo priame kopírovanie do počítača opäť cez optický kábel a externú zvukovú kartu. Konektor na optický kábel ale majú iba stolné HI-FI rekordéry (tzv. deck).

## Výhody MD oproti CD
Hlavnou výhodou oproti CD (okrem menších rozmerov a vyššej odolnosti média vďaka jeho plastovému obalu) bola predovšetkým možnosť nahrávať v digitálnej kvalite. Táto výhoda sa však po vynájdení napaľovacích CD-R a CD-RW vytratila. Ďalšou výhodou je možnosť editácie uložených skladieb. Tie je možné "strihať" pridaním tzv. značky do už existujúcej skladby, je možné ich pomenovať a nechať si ich názov zobraziť priamo na displeji prehrávača (neskôr sa pri CD objavil tzv. CD text, ktorý fungoval podobne, ale vďaka nástupu MP3 ktoré používajú ID3 tagy sa už nerozšíril). Možno ich tiež posúvať alebo fyzicky zmazať. Po zmazaní jednej skladby sa ostatné skladby automaticky prečíslujú, takže používateľ nemusí programovať ich poradie. Médium navyše disponuje prepínačom, ktorý bráni nechcenému záznamu (podobne, ako disketa).

## Iné projekty

Kategória:Dátové nosiče
Eisenstein

**Eisenstein, Ejzenštejn** môže byť:

* nemecký názov českého mesta, pozri Železná Ruda (*Markt Eisenstein*)
* názov nemeckej obce, pozri Bayerisch Eisenstein

* meno:
** Friedrich Eisenstein (1823 - 1852), nemecký matematik
** Sergej Michajlovič Ejzenštejn (1898 - 1948), sovietsky režisér
** Michail Osipovič Ejzenštejn (1867—1921), ruský architekt
Rott

**Rott** môže byť:
*časté geografické meno najmä v južnom Nemecku a Rakúsku; etymologicky buď znamená vyrúbané miesto určené na osídlenie (v dnešnej nemčine "Rodung") alebo  v prípade riek vzniklo zo staroalemánskeho "Rotaha" = červený potok
*rieka v Nemecku:
**109 km dlhý prítok bavorskej rieky Inn, pozri Rott (prítok Innu)
**12 km dlhá riečka, prítok bavorského jazera Ammersee, synonymum: Alte Amper, pozri Rott (Alte Amper)
* kláštor Rott
*obec v Nemecku:
** skrátene Rott am Inn
** Rott (Landsberg)
** Rott (Westerwald)
*časť obce/mesta:
** štvrť mestskej časti Barmen mesta Wuppertalu v Severnom Porýní-Vestfálsku
** časť mesta Overath v okrese Rheinisch-Berg v Severnom Porýní-Vestfálsku
** časť obce Roetgenu v okrese Aachen v Severnom Porýní-Vestfálsku
*obec vo Francúzsku, pozri Rott (Bas-Rhin)
* priezvisko, pozri Rott (priezvisko), napr.:
** Hans Rott (1858 – 1884), rakúsky hudobný skladateľ a organista
** Maximilian Rott (pseudonym, 1903 – 1957), nemecký spisovateľ
** Oldřich Rottová (* 1951), český futbalista
** Yannick Rott (* 1974), francúzsky futbalista
** Edina Rottová (* 1971), maďarská hádzanárka
** Inna Rottová (* 1935), česká spisovateľka
** Pavla Rottová (* 1957), česká politička (KSČ), poslankyňa FZ
** rod v Prahe, pozri Rottovci, napr.:
*** Karolina Světlá (pseudonym, rod. Rottová, 1830 – 1899), česká spisovateľka
*** Sofia Podlipská (rod. Rottová, 1833 – 1897), česká spisovateľka
*** Vincenc Josef Rott (1813 – 1890), český obchodník
*** August Jakub Rott (1815 – 1868), český podnikateľ, výrobca hudobných nástrojov, brat Vincenca Josefa
*** Ladislav Rott (1851 – 1906), český obchodník, syn Vincenca Josefa
*** Vladimír Jiří Rott (1885 – 1967), česko-slovenský obchodník, syn Ladislava

## Pozri aj
* Rot
* Roth
Plavecký kras

**Plavecký kras** je krasové územie na severnom až severovýchodnom okraji Pezinských Karpát, vo vápencoch a dolomitoch, prevažne chočského príkrovu. Plavecký kras je približne ohraničený spojnicou Rohožník – Trstín – Prievaly (severná časť Bielych hôr).

Bukovská brázda rozdeľuje Plavecký kras na Sološnicko-trstínsky a kras Plaveckého predhoria.

Okrajová severozápadná a západná časť Plaveckého krasu má plošinový charakter a prevažujú v nej povrchové krasové formy. Výrazné sú najmä krasové jamy. V juhovýchodnej a východnej oblasti štruktúrnych chrbtov prevládajú najmä formy podzemného krasu – priepasti a jaskyne (oblasť Roštúna, Veterlína, Zárub, Havranice). Výraznejšími formami sú v detailnejšej modelácii územia aj melafýrové a vápencové tvrdoše. Pre Plavecký kras sú charakteristické aj prelomové doliny s kaňonovitými úsekmi.

## Galéria

Súbor:Derava skala 03.jpg|Jaskyňa Deravá skala
Súbor:PP01 2.jpg|Jaskyňa PP 1
Súbor:Haviaren.jpg|Jaskyňa Haviareň
Súbor:Karst sinkhole Amonova lúka.jpg|Závrty na Amonovej lúke
Súbor:Krslenica 02.jpg|Kršlenica
Súbor:Krslenica 12.jpg|Kršlenica
Súbor:Cierna skala 08.jpg|Čierna skala
Súbor:Rostun 02.jpg|Vápenná
Súbor:Karst sinkhole Ofrflane-1.jpg|Závrt Ofrflané
Súbor:Cave Pec 01.jpg|Jaskyňa Pec
Súbor:Cave Pieskova 01.jpg|Piesková jaskyňa
Súbor:Cave PP2.jpg|Priepasť PP2


## Iné projekty

Kategória:Krasový reliéf
Kategória:Malé Karpaty
Kategória:Krasové oblasti na Slovensku
Slovenské národné hokejové mužstvo hráčov do 20 rokov na Majstrovstvách sveta 1998

Toto je zostava **[[Slovenské národné hokejové mužstvo hráčov do 20 rokov|slovenskej hokejovej reprezentácie do 20 rokov]]**, ktorá sa umiestnila na 9. mieste na Majstrovstvách sveta v ľadovom hokeji hráčov do 20 rokov 1998. Trénermi boli Dušan Žiška a Peter Bohunický.

## Výsledky
*  -  **0:4**
*  -  **1:3**
*  -  **6:3**
*  -  **2:5**
*  -  **9:0**
*  -  **8:3**

## Zostava

## Externé odkazy
* Eliteprospects štatistiky
* eurohockey.net
* Denník Šport, 1998
* Hokej 98, Hokejový sprievodca sezónou.

Kategória:Slovenské národné hokejové mužstvo
Sever proti Juhu (kniha)

***Sever proti Juhu*** (1887, *Nord contre Sud*) je dobrodružný román francúzskeho spisovateľa Julesa Verna z jeho cyklu *[[Podivuhodné cesty]]* (*Les Voyages extraordinaires*). 

## Obsah románu

Dej knihy nás zavedie do Spojených štátov amerických v čase občianskej vojny v rokoch 1861-1865. Hlavnou postavou príbehu je floridský farmár James Burbank, vlastniaci v blízkosti Jacksonville prosperujúcu plantáž Camdless Bay. Pre svoje protiotrokárske zmýšľanie je Burbank tŕňom v oku svojmu otrokárskemu okoliu. Jeho protivníkom je najmä zloduch Texar, ktorý býva pravidelne podozrivý z účasti na rôznych zločinoch, ale vždy preukáže neotrasiteľné alibi. 

Po vypuknutí občianskej vojny dá Burbank svojim černochom slobodu. Texar, ktorý sa stane jedným z prominentných mužov v Jacksonville, Burbanka tak nenávidí, že podnieti prepadnutie a zničenie jeho plantáže. Pritom Texar unesie Burbankovu dcéru. V ten istý čas je však Texar videný na inom, od Burbankovej plantáže vzdialenom mieste, takže mu opäť nemožno nič dokázať. Po mnohých zápletkách, odohrávajúcich sa vo floridských močiaroch, je Burbankova dcéra oslobodená a záhada Texarových nevysvetliteľných alibi rozriešená. Texar má brata, ktorý je mu na nerozoznanie podobný. Tak môže byť Texar videný súčasne na dvoch rôznych miestach. Obaja zločinci, Texar a jeho brat, sú chytení a zastrelení.

## Iné projekty

## Zdroj

Kategória:Podivuhodné cesty
Kategória:Knihy z 1887
Kategória:Knihy Julesa Verna
Kategória:Romány 19. storočia
Kategória:Francúzske romány
Slovenské národné hokejové mužstvo hráčov do 20 rokov na Majstrovstvách sveta 1999

Toto je zostava **[[Slovenské národné hokejové mužstvo hráčov do 20 rokov|slovenskej hokejovej reprezentácie do 20 rokov]]**, ktorá sa umiestnila na 3. mieste na Majstrovstvách sveta v ľadovom hokeji hráčov do 20 rokov 1999. Trénerom bol Ján Filc a Dušan Žiška.

## Zostava

## Výsledky
### Skupina A

### Semifinále

### O 3. miesto

## Externé odkazy
* Eliteprospects štatistiky
* eurohockey.net
* Časopis Hokej 1/99
* hokej.snt.cz

Kategória:Slovenské národné hokejové mužstvo
Oldenburg

**Oldenburg** je mesto s postavením mestského okresu (*Kreisfreie Stadt*) v nemeckom Dolnom Sasku. 

Leží na západe tejto spolkovej krajiny medzi mestami Brémy a Groningen v Holandsku na rieke Hunte. 

K 31. 12. 2009 tu žilo 161 334 obyvateľov, čo z Oldenburgu robí štvrté najväčšie mesto Dolného Saska po Hannoveri, Braunschweigu a Osnabrücku.

## Dejiny
Prvýkrát sa mesto spomína v roku 1108 ako *Aldenburg*. Jeho význam stúpal, pretože sa nachádzal na dôležitom brode cez rieku Hunte. Neskôr sa mesto stalo hlavným mestom Oldenburska (neskôr a vojvodstvo, veľkovojvodstvo a republika) štátu, ktorý bol v tieni mocnejšieho hanzového mesta Brémy. V 17. storočí, počas tridsaťročnej vojny bolo mesto bohaté a počet jeho obyvateľov rástol. V roku 1667 zasiahla mesto epidémia moru a neskôr aj požiar. Dánski králi, ktorí sa v tom období podieľali na vláde, sa o rozvoj mesta nestarali a neskôr tak Oldenburg stratil svoj predchádzajúci význam. V 1773 sa dánska vláda skončila. V roku 1945 narástol počet obyvateľov v dôsledku prílevu utečencov 100 000, pretože mesto ako jediné nebolo bombardované. V roku 1946 sa mesto stalo súčasťou Dolného Saska.

## Partnerské mestá
*  Groningen, Holandsko, 1989
*  Høje-Taastrup, Dánsko, 1978
*  Cholet, Francúzsko, 1985
*  Kingston upon Thames, Spojené kráľovstvo, [2010]
*  [Machačkala, Dagestan, Rusko, 1989
*  Mate Ašer, Izrael, 1996
*  Rujána, Meklenbursko-Predpomoransko, Nemecko, 1990
*  Si-an, Čína, 2017

## Referencie

## Iné projekty

## Externé odkazy
Oficiálna stránka 

## Zdroj

Kategória:Mestá v Dolnom Sasku